Kesklinna korteri kapitaalremont: põhjalik värskendus omanike täpse plaani järgi — RUS
#000000
Südalinnas asuv kolmetoaline korter oli enne remonti kasutusel üürikorterina. Paratamatult kulub üüripind rohkem, kui omanike enda käes.
#000001
Klient soovis kapitaalremonti just sellepärast, et üüriperiood sai läbi ning perel oli plaanis edaspidi kolmetoalisse korterisse sisse kolida ning see omale uueks koduks teha.
#000002
See teeb iga remondimeistri töö palju lihtsamaks, sest saab arvestada tellija ootuste ja soovidaga juba enne, kui midagi tegema hakata.
#000004
Omanikel oli valmis joonistatud ruumide uus paigutus, elektriühendused kuni pistikute asukohtadeni seintes ning köögiseina planeering – kuhu mis täpselt tuleb.
#000005
Projektijuht pidi kogu info ja ettepanekud koos hoidma, aga taas aitas ka siin hea ettevalmistus ning omanike esialgsed kirja pandud plaanid, et kogu töö sujuvamalt kulgeks.
#000007
Plaanis oli remonditööde käigus maha võtta köögi ja suure toa vahesein – nõukogudeaegsetes korterites olid need kõik eraldi ruumid, nüüd aga tahetakse rohkem avarust ja liigseid vaheseinu pole vaja. Vannituba ja WC olid suhteliselt kitsad, neid tuli samuti veidi avardada.
#000008
Kui algas seinte eemaldamine, otsustati vannitoale ruumi juurde teha ja vannitoa seina veidi nihutada.
#000009
Kuna köögimööbel läks otse uue seina vastu, siis tuli arvestada, et see sein oleks õige pikkusega — mitte lühem ega pikem, kui köögi jaoks vaja. Köögimööbel pannakse nimelt kokku kindla standardsammuga ja seda pidi arvestama ka seina nihutamisel.
#000010
Lammutuse käigus tekitas kerge üllatuse magamistoa sein, mis oli tehtud üsna kergest materjalist ja oli lae küljest lahti tulnud.
#000011
See sein ei seisnud enam omal jõul kuigi kindlalt ning tuli seega kapitaalremondi käigus uuendada.
#000012
Lahenduseks oli panipaiga, mis muidu asus koridoris, ümbertõstmine magamistoa garderoobiks.
#000013
Teine magamistuba oli tugevate kandvate seintega, millele läks peale lauspahteldus.
#000014
Põrandale tuli uus puitkarkass, kuhu läks vahele soojustus ja vill, peale OSB plaat ja selle peale omanike soovil SPC põrandakate.
#000015
Vahetasime ära ka elektrisüsteemi ja kuna põrand tuli niikuinii uuendada, siis sai osa elektrikaabeldusest samal ajal viia põranda alla, et vähendada seintesse pikkade lisakanalite süvendamist.
#000016
Eesti Energia lubas elektriarvesti plommid maha võtta ja peakaabli ümber tõsta.
#000017
Korterisse tuli sisse juba uus juhe, kuna majal olid peakaablid vahetud.
#000018
Elektripistikud ja lülitid valisime ABB Basic 55 seeriast, mis on neutraalse disainiga ja vastupidav.
#000019
Lakke tulid uued kipslaed, sest vanal majal olid üsna kõverad laepaneelid. Silikaatmaja ise on küll tugev, aga maja ehituse ajal polnud ehituse kvaliteet kuigi hea.
#000020
Üks sein, mis osutus eriti kõveraks, jäi aga sirgeks tegemata ning see sai kaetud struktuurkrohviga, et säilitada veidi autentsust ja vana maja isikupära.
#000021
Vannituba on gaasipaigaldusega, mille aitas ehitada Enerfixer, gaasiboilerist tuleb korterisse soe vesi.
#000022
Et ruumi juurde võita, paigaldati pesumasina pealne valamu.
#000023
WC pott tuli seinasisene, et anda ruumile puhtam ja avaram ilme. Selle kohale tuli teha süvend, mille sisse paigaldati gaasiboiler.
#000024
Süvendamist oli vaja, et püsti tõustes ei lööks keegi kukalt vastu boilerit ära.
#000025
Vannitoa põrand laoti diagonaalis plaatidega, see oli omanike soov. Selline plaatimine on tavaplaatimisest kulukam, aga jätab kenama üldmulje.
#000026
Tegemist on puitustega, mille juures kasutatakse magnetsulgureid.
#000028
Lingid on valitud Fiskostarist. Kuna uks on kvaliteetne ja kallis, siis ei saanud neile odavaid ja standardseid ehituspoe linke panna.
#000029
Omapärane on ka antud korteri värvilahendus. Kui tavaliselt värvitakse lagi valgeks, siis seekord kasutasime heledat toonitud värvi.
#000030
Alguses jätab see küll mulje justnagu valgest laest, aga kuna ka sein on kergelt beežikas, siis lae teist tooni heledam beež jätab erilise sooja tunde.
#000031
Remondi maksumus oli 23 000 eurot, lisandus keraamiliste plaatide, vannitoa sisustuse ja põrandakatte maksumus. Kapitaalremont kestis kaks kuud.
#000032